આ બીજી વખત બન્યું છે કે ભારતીય મહિલા ટીમને ફાઇનલમાં બીજી વખત પરાજયનો સામનો કરવો પડ્યો છે. આ અગાઉ પણ 2005માં વર્લ્ડકપની ફાઇનલમાં પરાજય થયો હતો. 2017ની ફાઇનલમાં 86 રનના અંગત સ્કોર પર પૂનમ રાઉતની વિકેટ ભારતીય ટીમ માટે ટર્નિંગ પોઇન્ટ સાબિત થયો હતો. તેના આઉટ થયા બાદ ભારતીય ટીમ ઇંગ્લેન્ડ આપેલા 229 રનના લક્ષ્યની સામે 219 રન પર ઓલઆઉટ થઇ ગઇ હતી. આમ ઇંગ્લેન્ડની મહિલા ટીમે ચોથી વખત વર્લ્ડકપ જીત્યો. ભારતે તેની અંતિમ સાત વિકેટ 28 રન પર ગુમાવી હતી.